Espeleo.- Conferència: Exploracions al sistema Alto Tejuelo
2024-06-06 21:00 - 22:00 (Europe/Madrid)
El sistema del “Alto del Tejuelo” està situat al massís del Porracolina a Cantàbria. Amb 208 km de galeries, actualment es tracta del sistema més gran de l’Estat espanyol i el tercer d’Europa. El sistema abarca quatre zones de treball, de les quals en són titulars quatre grups d’espeleologia diferents. Per aquest motiu, les exploracions d’aquest gran complex subterrani, es coordinen a través del “Col·lectiu del Alto del Tejuelo”, que el composen els grups; SECJA de Madrid, SPEKUL de Bèlgica, PROTEUS de Cantàbria i ACE de Mataró, del qual en Jordi Pérez, n’és el President de la secció d’espeleologia. L’ACE és titular de la seva zona de treball des del 1991 i des de la descoberta de la “Torca Grande de la Mazuela”, treballa conjuntament la cavitat amb l’Espeleo Club Sabadell, del qual en Manel Llenas n’és el president.
Ambdós ens presentaran aquesta conferència, però primer farem una pinzellada del seu currículum i experiència com espeleòlegs:
En Jordi Pérez, és enginyer de productes de professió. Va iniciar-se a l’espeleologia el 1988 amb l’Agrupació Cientifico Excursionista de Mataró. A partir del 1991 en la que se’ls va assignar la titularitat de la zona de treball al massís del Porracolina, es va dedicar plenament a l’exploració, catalogant més de 600 cavitats inèdites, de les quals 5 formen part del sistema del “Alto del Tejuelo”. Dins del seu grup assumeix les tasques de coordinació, topografia i documentació de les descobertes.
En Manel Llenas, és geòleg de professió i treballador al museu de Paleontologia de Sabadell des del 1991. Va iniciar-se a l’espeleologia el mateix 1991 amb l’Espeleo Club Sabadell i ràpidament es va apasionar per l’exploració a les dues zones de treball, que l’ECS té assignades. D’una banda la vall de Benasque i d’altra banda Peñarrubia (Cantàbria), on va descobrir importants pintures rupestres del Paleolític a la cova Àuria de la Hermida el 2015. Actualment coordina els treballs d’exploració de l’equip català, al sistema del “Alto del Tejuelo”.

Divendres culturals.- Tele Popcorn
2024-06-07 19:30 - 20:30
Calaïna presenten TelePopcorn
Una comèdia interpretada per dues actrius en el paper de dues persones d’avançada edat que comparteixen habitació a una residència d’avis. Aquell dia, a l’hora de la migdiada, els instal·len una televisió nova amb lliure accés a tots els canals, inclòs el canal “adults”. Se succeeixen els dobles jocs de paraules, les situacions inversemblants i és continua la mirada tendra sobre aquestes persones que els comença a afectar la pèrdua de la memòria…
Interpretació: Maria Cutchet i Elisenda Gutés. Amb la col·laboració d’Isa Costa.
Text: Francesc Cutchet
Teatre Breu. Durada: 25 minuts
Taquilla inversa
I abans de començar, La Galana ens ofereix el maridatge perfecte amb la cultura. Cultura&Vins, 15 minuts abans de començar!

Senders.-GR92 Senders de la mediterrània: de Roda de Berà a Altafulla
2024-06-08
Ultima caminada del primer semestre del programa de la Secció de Senders d’aquest any 2024.
Farem un tram del GR 92 per la costa tarragonina. Tindrem l’ocasió de visitar el Roc de Sant Gaietà, les platges de Clarà, els Muntanyans i el far de Torredembarra.
Serà un recorregut de 12 km sense desnivell i a ran de mar.
Podrem fer un bany a la platja de Creixell i després fer un dinar (opcional) de germanor al restaurant del Càmping Gavina (35€).
Inscripcions del 20 de maig al 3 de juny
Sortida de tot el dia, en autocar. Places limitades. Sortida a les 06:30 h davant l’Hotel Sabadell

Caminant per la Vall de Ribes
2024-06-11 08:00 - 2024-06-13 17:00
Tres dies caminant per la Vall de Ribes, de l’11 al 13 juny
Inscripcions a partir del 18 de març
La vall de Ribes està situada a l’entorn del riu Freser, al nord oest de la comarca, i junt amb la vall de Camprodon i el Baix Ripollès formen la comarca del Ripollès. Vall de Ribes comprèn els municipis de Campelles, Pardines, Planoles, Queralbs, Toses i Ribes de Freser. La vall de Ribes està situada al peu dels cims més alts del Ripollès que envolten el santuari de Núria, que junt amb Montserrat, és un dels llocs emblemàtics de peregrinació de Catalunya. L’atractiu d’aquest territori rau en la riquesa natural i el paisatge pirinenc modelat per segles d’activitat humana.
Us proposem visitar Ogassa, per descobrir el passat miner del Ripollès, la vall de Núria per conèixer la transhumància i el pastoralisme, i la vall del Rigard, on la natura exuberant envolta un dels rius més ben conservats del Ripollès.
Ens allotjarem a Ribes de Freser, a l’Hotel Catalunya
1r dia: Camí miner d’Ogassa
El camí miner d’Ogassa és un recorregut que ens portarà pels principals punts del patrimoni miner d’Ogassa. Començarem l’excursió al poble de Sant Joan de les Abadesses i pel traçat de l’antiga via del tren pujarem a la mina Dolça i al Museu Miner d’Ogassa. Després de visitar l’antiga colònia minera de Prat Pinter i l’ermita de Santa Bàrbara, emprendrem la baixada cap a Sant Joan per corriol entre prats i boscos de pi roig.
Per la tarda, de camí cap a Ribes de Freser, farem una visita al Museu Etnològic de Ripoll.
Distància: 12 km (7km fins a Ogassa)
Desnivell: 360 m (275 metres de pujada i 130 de baixada fins a Ogassa).
2n dia: Vall de Núria: camí de la transhumància
Ruta que ens endinsa al món de pastures estivals, un paisatge transformat per l’esser humà des del temps del neolític, quan els primers pobles ramaders van cremar els boscos subalpins per transformar-los en prats de pastura pels seus ramats.
Començarem l’excursió a Ribes de Freser, on agafarem el tren Cremallera fins a Vall de Núria. Un cop a Núria, pujarem cap a l’alberg del Pic de l’Àliga. Continuarem per corriol, pel mig de prats, creuarem el torrent de Fontnegra fins a arribar al serrat de les Pedrisses, un mirador excepcional de la vall de Ribes, el Puigmal, el Balandrau, les gorgues del Freser i l’olla de Núria. El serrat de les Pedrisses ha estat des d’antic una important zona de pastures d’estiu pels ramats, abans els d’ovelles, i actualment, els de vaques i eugues.
De tornada a Núria, i pels que tinguin més ganes de caminar, pujarem al pic de l’Àliga, situat a 2.428 metres d’altitud.
Distància: 8,7 km (11 km si pugem al pic de l’Àliga)
Desnivell: 270 m (535 m de pujada si pugem al pic de l’Àliga).
3r dia: Natura a la vall del Rigard
La vall del Rigard o Rigat, junt amb la vall del Segadell i la del Freser, és una de les tres valls que formen les valls de Ribes. Està situada a l’obaga de la serra de Montgrony i vertebrada pel riu Rigard. En destaquen la bona conservació dels boscos de ribera i l’espai fluvial. La ruta que us proposem ressegueix l’obaga de la serra de Montgrony i el Rigard. Caminarem per boscos caducifolis i de pi roig, enmig de zones de pastura, prats de dall i un frescal bosc de ribera. Un bonic paisatge mosaic típic de la muntanya mitjana del Prepirineu oriental.
Distància: 10,7 km (7,3 km fins a Roques Blanques)
Desnivell: 310 m pujada/675 m baixada (160 m pujada/475 m baixada fins a Roques Blanques)
Consulta el dossier informatiu

Vídeo.- Cicle els nostres autors: Josep Rota, Descobrint l'Alt Vallespir
2024-06-12 19:00 - 20:00
Després de la trilogia La Vall de Camprodon (2020-2022), Josep Rota ha continuat “nord enllà”, a la veïna comarca del Vallespir i ens ofereix en rigorosa estrena:

Viles i pobles de l’Alt Vallespir 2024-23 min.
La Festa de l’Ós a l’Alt Vallespir 2024-22 min.

A les 19 h, sala d’actes. Gratuït

Muntanya.- Roc d'Esquers (Andorra)
2024-06-15
La VF Roc d’Esquers està situada a la Parròquia d’Escaldes-Engordany. Es tracta d’una via ferrada llarga i espectacular de granit amb un desnivell de 250 m vertical vorejat de bosc i directa a la cima. De dificultat mitjana per la durada de la ferrada que no pas per la seva dificultat tècnica. El retorn és per una llarga, tranquil·la i cultural caminada per la Vall de Madriu, patrimoni mundial de la UNESCO.
Nivell de dificultat: Mitjana / K3
Distància: 5 km >> Desnivell: + 250 m >> Temps efectiu aproximat: 5 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Casc, arnés, mosquetons dissipadors de via ferrada, 2 bagues de descancs (30 cm i 60/80 cm) i guants. Esmorzar i dinar.
Preu: Socis/es: 30€ >> soci@web i no socis/es: 39€ (inclou les despeses del desplaçament)
Cal estar federat/ada o bé tramitar assegurança temporal obligatòria de dia.
Inscripcions del 3 al 13 de juny. a ues.cat, app o presencialment a secretaria.
Reunió informativa: Dijous 13 de juny a les 19 h a la UES.

Cultura.- Rocaviva, laberint màgic entre Pont de Bar i Lles
2024-06-15
La terra sent el teu caminar, singulars presències desvetllen l’esperit… El silenci s’agermana amb la remor del bosc… Una fada et guia! L’aire és transparent, el paisatge brilla, s’eixampla l’espai-temps, et sents viu, despert, feliç!
Passejada de 3 hores, a més a més de mitja hora per anar-hi i mitja hora per tornar-ne. Passarem per un búnquer de la línea P i per una font abeurador molt bonica. >> 136 m +/- de desnivell.Sortida: a les 7 h des de la plaça de les Dones del Tèxtil
Esmorzar: Àrea servei túnel del Cadí
Dinar: Restaurant la Coma de Martinet. Menú a triar
Preu: Sense dinar, socis: 38 € no socis: 49€
Amb dinar, socis: 65 € no socis: 76€
Inscripcions: Del 3 al 12 de juny de 2024

Marxa Nòrdica.- Prat de Cadí i Miradors del Pla de l'Àguila. Cerdanya
2024-06-16
Prat de Cadí i Miradors del Pla de l’Àguila. Cerdanya
Enllaçarem dues de les dues rutes més mítiques a la Cerdanya: ascensió fins a Prat de Cadí, als peus de la serralada del Cadí, i després de dinar, ruta circular de 360 graus pels quatre miradors del Pla de l’Àguila que presenta magnífiques vistes del Cadí i de la Cerdanya.
Prat de Cadí, matí: 8,9 km i +/-491 m, dificultat mitjana-alta // Miradors, tarda: 5,2 km i +/-172 m, dificultat mitjana.
Sortirem des de Estana a les 9 del matí i esmorzarem a Coll de Paller a 800 metres. Havent esmorzat, ens enfilarem cap a Prat de Cadí (1.833 m), passant pel collet Roig. Baixarem per una ruta circular que passa per uns avets singulars i arribarem altre cop a Coll de Paller sobre les 13:30, on dinarem. Tornem cap a Estana per fer la ruta dels Miradors del Pla de l’Àguila i tornarem a novament a Estana sobre les 16:30, per emprendre el camí de retorn.
Material imprescindible: Bastons, esmorzar i dinar, aigua i roba adequada a les condicions climatològiques.
Punts de trobada:

Sortida en autocar (només 22 places!) a les 7 del matí des de la Plaça de les Dones del Tèxtil. Inscripcions per anar-hi en autocar

>> Preu socis/es: 33€ i soci@web i no socis/es: 43€

Trobada directament a Estana a les 9 del matí (Carrer del campanar de l’església). Inscripcions

>> Preu socis: 6 € – Preu soci@web: 11€

La Carena.- Participació en la Festa de la Cançó de Muntanya
2024-06-16

Xerrades obertes sobre temes de muntanya.- Com és una expedició al sostre del món
2024-06-18 19:00 - 20:30
Com es una expedició al sostre del món per en Conrad Blanch, cap de l’expedició catalana del 1985 a l’Everest.
Ens parlarà de les responsabilitats de tot tipus; alpinístiques, econòmiques, polítiques, legals i sobretot de tenir molta mà esquerra. Tot amb l’objectiu d’aconseguir que els catalans arribessin al cim.
A les 19 h, virtual (Zoom)

Cafè científic.- Poca aigua i molta contaminació
2024-06-18 19:30 - 20:30
Poca aigua i molta contaminació, a càrrec d’Antoni Freixes, Hidròleg
Organitza: Secció Natura, UES
Els recursos d’aigua subterranis i la contaminació: com la hidrologia ens pot ajudar a millorar la qualitat de l’aigua.
A les 19 h a la sala d’actes, gratuït.

BTT.- Volta pel Moianès, de Castellterçol a Collsuspina
2024-06-19
Lloc i hora de trobada: entre el bar Imperial i La Violeta a les 9 del matí, havent esmorzat. Adreça: Ctra de Barcelona, 2. Castellterçol.
Distància: 30 km >>Desnivell aproximat: 450 m.
Dificultat: de baixa a moderada
Recorregut: Sortirem de Castellterçol cap a Castellcir per carretera, passarem per Santa Coloma Sasserra, el mas de l’Espina i travessarem Collsuspina. Anirem cap a les coves del Toll on el camí esdevé corriol al costat del torrent del Gomar, seguirem cap a la Balma d’Esplugues, ja a prop de la zona industrial de Castellterçol.
Dinar: (optatiu) Cap les 14h, a l’Era del bar Imperial a base de carn a la brasa. Les bicis es poden deixar en el mateix recinte i a la vista.
Esmorzar : al bar Imperial, obert des de les 8h o d’altres bars de la carretera de Barcelona.

Places limitades: 15 persones
Inscripcions: del 6 al 17 de juny.

Foto.- ‘Fallo’ mensual
2024-06-25 19:30 - 20:30
Cada mes fem valoració o “fallo” de fotografies dels diferents temes mensuals. La participació és obert a tots els socis i sòcies.
Es poden portar un màxim de dues fotografies degudament identificades al darrera amb el nom de la persona que les presenti fins a les 19 hores del mateix dia del ‘fallo’.
La mida de les fotografies és lliure dins d’una cartulina de 30×40
Cada participant pot ser present a la valoració i comentari de les fotografies per part del Jurat.
Tema mes juny: LLIURE BLANC I NEGRE
Definició de Lliure Blanc i Negre : Tal com diu el seu nom, expressa l’essència d’aquest tipus d’imatge. La fotografia és acromàtica, no hi ha color. Els tons expressats van d’un blanc pur fins al negre absolut, passant per tota l’escala de grisos. És l’expressió més genuïna i pura de la forma a través de zones, llums i ombres amb tots els seus matisos o gradacions de grisos

Senders.- Senders a la fresca, Camí de Castellar Vell
2024-06-26 18:00 - 23:00
Distància: 12Km, >> Desnivell: +240 m/ – 340 m
Hora de trobada: 6 de la tarda. Hora de finalització: 11 de la nit.
Punt de trobada: Plaça Major de Castellar del Vallès, parada de bus C1 la Vallesana
El desplaçament fins al punt de trobada i la tornada es farà en transport públic i càrrec de cada participant.
Itinerari: Castellar del Vallès, Gorg del Fitó, Pont Vell, Castell de Castellar, Torrent Mitger, Castellar Vell, Can Messaguer, Camí del Ripoll, Molí d’en Mornau – Estació del FGC Parc del Nord
Cal portar aigua, sopar, llum, bastons, calçat i roba adients.
Horaris bus.

Muntanya i Joves.- Pollegó inferior del Pedraforca
2024-06-29
El Pollegó inferior del Pedraforca queda empetitit al costat del seu populós germà gran. Per això, aquesta ruta presenta l’al-licient addicional d’allunyament dels camins més transitats del massís i descobrir noves perspectives. la aresta sud-est del Pollegó inferior serà l’escenari d’aquesta gran ascensió.
Nivell de dificultat: Moderat-Alt
Distància: 7 km >> Desnivell: 950 m >> Temps efectiu aproximat: 6 hores.
Sortida en cotxes particulars. Trobada a les 7 h a l’aparcament del Parc Catalunya,
davant del Club de Tenis.
Material: Calçat adequat (millor bota), bastons de trekking, molta aigua,
Preu: Socis/es: 20€ >> soci@web i no socis/es: 26€ (inclou les despeses de benzina i peatge). Menors de 25 anys >> 25% de descompte
Cal estar federat/ada o bé tramitar assegurança temporal obligatòria de dia (5,70€/FEEC)
Inscripcions del 17 al 27 de juny a ues.cat, app o presencialment a secretaria.
Reunió informativa: Dijous 27 de juny a les 19 h a la UES. Places limitades a 20 persones.

Orientació.-Copa Catalana de Rogaine a Boí-Taüll. Organitza La Nova Fita
2024-06-29

Joves, 18-30 a.- Serra de Montgrony
2024-06-30

Senders.- Senders a la fresca, del Tibidabo a Torre Baró
2024-07-05 18:00 - 23:00
Distància: 13 Km >> Desnivell: +230 m/-500 >> Dificultat: moderada
Hora de trobada: 17:30 dela tarda,a l’estació superior FGC funicular de Vallvidrera, Pl. Pep Ventura
Sortida col·lectiva des de Sabadell, pujarem al tren dels FGC en els següents horaris:
Parc del Nord: 16:47 // Sabadell Nord: 16:49 // Creu Alta: 16:51 // Plaça Major: 16:53 // Can Feu-Gràcia: 16:55
El desplaçament fins el punt de trobada i tornada anirà a càrrec de cada partipant.
Hora aproximada de finalització: 11 de la nit. Punt final de la caminada: RENFE, estació de Torre Baró (últim tren cap a Sabadell a les 23:48 h)
Itinerari: Vallvidera – Tibidabo-Coll de l’Erola – Portell de Valldaura – Forat del Vent – Coll de la Ventosa – Coll de Canyelles – Torre del Baró – Estació Renfe Torre Baró
Cal portar: aigua, sopar, llum/forntal, calçat de muntanya i roba adient a les condicions climatològiques.

Natura.- Bany de Natura al riu de Carboner
2024-07-06
Captivadora excursió a l’Alt Ter per a gaudir de la natura de l’alta muntanya pirinenca. Remuntarem la vall del riu de Carboner per un bonic bosc de ribera fins a arribar al salt del Cossi d’en Batlló i la curiosa Copa de Cava. Pujarem per l’esplèndida avetosa amb neret de la baga de Carboners i retornarem a Setcases pel camí d’Espinavell, amb àmplies vistes de la vall i dels cims del Gra de Fajol i la coma de l’Orri.
La ruta ens permetrà conèixer la interessant flora d’aquesta zona: boscos d’avets, formacions megafòrbiques, inquietants plantes tòxiques i, si estem de sort, alguna orquídia. Ens acompanyarà Alba Rovira, guia professional de muntanya i de natura.
Durada: Tot el dia
Transport: Autocar
Dificultat: Mitjana

La Carena.- Celebració del solstici d'estiu a Sant Pere de Casserres (Osona) ANUL·LADA
2024-07-06
Lloc de sortida: Aparcament del Parc Catalunya Hora: 7h.
LA CORAL DE LA UES “LA CARENA” US CONVIDEM A TOTS ELS MEMBRES DE L’ENTITAT A CELEBRAR AMB NOSALTRES EL SOLSTICI D’ESTIU.
PER AIXÓ HEM PREPARAT UNA SORTIDA A L’ABAST DE TOTHOM PER PUJAR FINS AL MONESTIR DE SANT PERE DE CASSERRES PER DOS ITINERARIS, UN DE LLARG (10Km) DES DE TAVERNOLES I UN DE CURT (4Km) DES DEL PARADOR DE SAU.

DETALLS DE L’EXCURSIÓ:
Sortirem de Sabadell a les 7h. del matí de l’aparcament del Parc Catalunya.
Anirem amb autocar fins a Tavérnoles on els més caminaires deixaran l’autocar per començar la caminada llarga. Els demés continuaran fins al Parador de Sau per iniciar des d’aquest punt l’itinerari curt. Si alguna persona no vol caminar, podrà pujar amb l’autocar fins molt a prop del Monestir. Cal que tothom porti l’esmorzar que farem durant el camí.
A les 12h hauríem d’haver arribat tots al Monestir on farem una visita guiada per conèixer amb profunditat el Monestir, una de les joies del romànic català i amb l’afegit que en el transcurs de la visita, la coral La Carena ens oferirà un petit concert on tothom que vulgui hi podrà participar.
En acabar la visita al Monestir anirem tots plegats al restaurant del propi monestir per acabar la festa amb un bon dinar i si estem prou engrescats, podrem continuar la festa fora del restaurant fins al moment en que anem a agafar l’autocar per tornar a Sabadell.
Temps efectiu:
Llarga: 3,5 h de Tavèrnoles fins al Monestir.
Curta: 1 h del Parador de Sau fins al Monestir
Distància:
Llarga: 10 Km. Curta: 4 Km
Desnivells:
Llarga: 350 m. Curta: 150 m
Dificultat:
Llarga: Fàcil Curta: Fàcil.
Transport: Autocar Places: 33
Preu inscripció: socis: 55 € no socis: 71,5 €
Condicions: Per participar a l’excursió cal tenir una assegurança de muntanya.
Nota: Ens reservem la possibilitat de fer canvis en l’itinerari en funció de possibles dificultats per qüestió de temps o problemes meteorològics.
Inscripcions a Secretaria fins el dia 28 de Juny.

Senders.- Senders a la fresca, camí dels Monjos de Sant Joan a Terrassa
2024-07-10 18:00 - 23:00
Distància: 13 Km >> Desnivell: +300/-170 m >> Dificultat: baixa
Hora de trobada: 18 h de la tarda, hora aproximada de finalització: 11 h
Punt de trobada: Estació FGC Sant Joan, sortida col·lectiva en transport públic des de Sabadell; finalització a RENFE estació de Terrassa Est (últim tren cap a Sabadell a les 23:03h)
sortida col·lectiva: Pujarem al tren del FGC a l’horari de les següents estacions de Sabadell:
Parc del Nord: 17:37 >> Sabadell Nord: 17:39 >> Creu Alta: 17:41 h >> Plaça Major: 17:43 h >> Can Feu-Gràcia: 17:45 h
Itinerari: Estació FGC Sant Joan – Can Barata – Serra de Galliners – Mirador del Pujol Blanc – Can Parellada – Verneda de Can Sabater – Cementeri de Terrassa – estació RENFE Terrassa est
Cal portar: aigua fresca, sopar, llum, 2 bastons, calçat de muntanya i roba adient a les condicions climatològiques.

Marxa Nòrdica a la fresca.- Gallecs
2024-07-12
Distància: 10 km >> Desnivell: +/- 137 m >> Ruta circular
Hora i punt de trobada:
Aparcament de l’església de Sant Maria de Gallecs a les 19:15 h
El transport fins el punt de sortida és càrrec de cada participant.
Gratuït per a socis/es >> Soci@web i no socis: 6€ (amb asseguraça inclosa)
Activitat oberta a tothom.
Cal portar sopar, aigua, frontal.

Muntanya.- Els Quatre Puigmals (Alta Cerdanya)
2024-07-13
Aquesta excursió permet recórrer tots els cims que porten el nom de Puigmal. El punt de partida és la Cerdanya, si bé una bona part de l’itinerari transita per la divisòria de les comarques del Ripollès i la Cerdanya. Començarem a caminar a l’aparcament de l’antiga Estació d’esquí d’Er, Puigmal 2600. Primer anirem cap a la ribera d’Er, passarem una cabana en runes i pel Clot de la Pastera cap al cim del Puigmal a 2910m. Després anirem per la carena cap al Puigmal petit de Segre a 2810m.El següent serà el Puigmal de Segre o pic del Segre a 2843m i finalment el Puigmal de Lló de 2801m. Llavors una llarga baixada ens deixarà al punt de partida.
Nivell de dificultat: Mitjana. Alta muntanya.
Distància: 12,50 km >> Desnivell: + 1150 m >> Temps efectiu aproximat: 5:15 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Roba i calçat per alta muntanya. Esmorzar i dinar.
Preu: Socis/es: 33€ >> soci@web i no socis/es: 40€.
Cal estar federat/ada o bé tramitar assegurança temporal obligatòria de dia.
Inscripcions de l’1 al 10 de juliol a ues.cat, app o presencialment a secretaria.
Farem un grup de WA amb les persones inscrites. A traves del grup rebreu tota la informació.
Pararem a esmorzar al bar 4 camins de Puigcerdà. El dinar, durant l’excursió.
El preu inclou el viatge, l’enviament del track en gpx i l’acompanyament durant tota l’excursió per persones coneixedores del lloc i de la muntanya

Campament La Ganyota
2024-07-14 08:00 - 2024-07-21 17:00
Dels dies 14 al 21 de juliol. Terreny de Costança a Escalarre, Esterri d’Àneu.
Per a infants nascuts entre 2010 i 2017.
Consulteu tota la informació

Senders.- Senders a la fresca, camí de Sant Jaume: des de Barcelona a Sant Cugat
2024-07-19 18:00 - 23:00
Distància: 13 Km >> Desnivell: +300/-315m >> Dificultat: moderada
Hora de trobada: 18 h de la tarda, hora aproximada de finalització: 23 h
Punt de trobada: Barcelona, metro L3 Mundet, sortida col·lectiva en transport públic des de Sabadell; finalització a l’estació de FGC de Sant Cugat.
Sortida col·lectiva: Pujarem al tren del FGC a l’horari de les següents estacions de Sabadell. I anirem a Mundet amb Metro des de Provença/Diagonal.
Parc del Nord: 16:47 >> Sabadell Nord: 16:49 >> Creu Alta: 16:51h >> Plaça Major: 16:53 h >> Can Feu-Gràcia: 16:33 h
Itinerari: Barcelona, Metro L3 Mundet – Laberint d’Horta – Pas del Rei – Sant Medir – Sant Adjutori – Can Borrell – Pi d’en Xandri – Monestir de Sant Cugat – Estació FGC Sant Cugat
Cal portar: aigua fresca, sopar, llum, 2 bastons, calçat de muntanya i roba adient a les condicions climatològiques.

Jovent 3.5.- Circular Bastiments i Pic de la Dona
2024-07-20
Escapa’t de la rutina, desconnecta, respira natura i sent la muntanya. Sortides socials de mitja muntanya adreçades a persones d’entre 36 i 50 anys (any amunt, any avall). Pots venir sola/a, amb parella, amb amics/amigues.. sigui com sigui, si t’agrada la natura i la muntanya i vols conèixer a altres persones amb els mateixos interessos, vine amb nosaltres!
——
Us proposem un ruta clàssica a més de 2000 m per fugir de la calor!
Circular Bastiments i Pic de la Dona
El Bastiments és el pic més oriental dels Pirineus que assoleix els 2800 metres; més enllà ja no hi ha cap cim que superi aquesta cota, i és un dels 100 cims essencials de la FEEC. Tot un clàssic que assolirem des de l’aparcament de l’estació de Vallter. Fet el Bastiments, des d’on gaudirem d’unes vistes espectaculars cap a les capçaleres del Ter i Freser i el massís del Canigó, continuarem la ruta amb pujades i baixes i carenejant arribarem fins el Pic de la Dona (2.700 m). A partir d’aquí, ja serà tot baixada fins arribar de nou a l’aparcament. L’itinerari no presenta cap dificultat tècnica però si que és exigent pel desnivell i per algun tram de terreny pedregós d’alta muntanya (tartera i pedres).
Distància: 10,50 km aprox.
Desnivell: +/- 850 m aprox.
Dificultat: mitjana (pel desnivell)
Temps total. Unes 4,5/5 hores
Cal portar molta aigua (2 l per persona), crema solar, gorra, ulleres de sol, paravent, calçat adequat i amb bona adherència. I esmorzar!
Recomanem portar bastons.
En acabar, podem dinar al bar-restaurant de l’estació.
Trobada: 8 del matí, aparcament de l’estació de Vallter.
Inscripcions a partir de dilluns 8 de juliol.
Per participar en la sortida cal que tothom disposi de llicència federativa/assegurança vàlida amb cobertura d’incidències a la muntanya. En cas de no tenir-ne es pot tramitar un llicència temporal de dia en el moment de fer la inscripció.
Obrirem grup de whatsapp per a l’organització/logística.

Senders.- Senders a la fresca, Camins dels Mussols- Serra de Galliners
2024-07-24 18:00 - 23:00
Distància: 12 Km >>Desnivell: +230/-240 m >> Dificultat: baixa
Hora de trobada: 6 de la tarda; hora aproximada de finalització: 11 de la nit
Punt de trobada: Estació de FGC de Sant Quirze, sortida col·lectiva amb transport públic des de Sabadell. Pujarem al tren a l’horari de les següents estacions:
Parc del Nord: 17:37 >> Sabadell Nord: 17:39 >> Creu Alta: 17:41 >> Plaça Major: 17:43 >> Can Feu-Gràcia: 17:45
Itinerari: Estació FGC Sant Quirze – Font de Can Barra – Sant Quirze Parc – Camí de la Bigorra – Camí i alzina de Can Barnola – Camí dels Monjos – Mirador del Pujol Blanc – Camí de la Riera – Estació FGC Sant Quirze.
Tornada en tren cap a Sabadell des d’estació FGC de Sant Quirze.
Activitat gratuïta per a socis/es. Soci@web i no socis: 6€, amb assegurança accidents temporal inclosa.
Els desplaçament al punt de trobada i la tornada es farà en transport públic i a càrrec de cada participant.
Cal portar: aigua fresca, sopar, llum, bastons, calçat de muntanya i roba adient a les condicions climatològiques.

Marxa Nòrdica a la fresca.- De Can Feu a Bellaterra
2024-07-26
Distància: 10 km >> Desnivell: +/- 180 m
Punt de trobada: Estació de Can Feu Gràcia, FGC, a les 19 h
Cal portar sopar, aigua, frontal
Gratuït per a socis/es >> Soci@web i no socis: 6€
Tornada en tren. A càrrec de cada participant.

Muntanya.- Tuc de Molières (Vall d'Aran) - anul·lada
2024-07-27 - 2024-07-28
A tota la serralada Pirinenca només hi ha una vall on es troba el mític Aneto, el monarca del Pirineu i on s’acumulen la majoria dels tres mils i, no és altra, que la Vall de Benasc. Situada al centre del Parc Natural del Posets-Maladeta, és un paratge que tot muntanyenc ha de visitar.
Aprofiteu aquest cap de setmana per recórrer un territori que compta amb els paisatges i accidents geològics més impactants del Pirineu. Visitarem els Ibons de Villamuerta, el ibon més alt és un veritable espectacle ja que té la particularitat de ser l’únic llac on es reflecteix l’Aneto i la seva glacera. Anirem desprès a la Cascada i Forau d’Aiguallut. Pujarem al Tuc de Molières -3.010 m-, el tres mil més oriental del massís. Aquesta situació el converteix en el millor mirador de la totalitat del Massís de la Maladeta. El seu fàcil ascens i gran vista panoràmica, fan d’ell un dels tres mil de obligada ascensió.
Dissabte 27 de juliol:
Distància: 4,7 km >> Desnivell: +475/-211 m >> Temps efectiu aproximat: 3,5 hores
Diumenge 28 de juliol
Distància: 18,5 km >> Desnivell: +1.450/-1.695 m >> Temps efectiu aproximat: 11 hores
Nivell de dificultat: Difícil. Sense passos tècnics però amb fort desnivell i distància.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Pernocta al Refugi de la Renclusa en règim de MP. Cal DNI, llicència federativa, sac llençol.
Socis/es: 110€ >> soci@web i no socis/es: 143€.
Cal estar federat/ada o bé tramitar assegurança temporal obligatòria de dia.
Inscripcions obertes. Màxim 12 places.
Reunió informativa: Dijous 25 de juliol, a les 19 h a la UES.

Campaments d'estiu a la Vall d'Aosta. Parc Nacional Gran Paradiso (Itàlia)
2024-08-03 - 2024-08-17
A l’estiu, feu vacances gaudint d’allò que més us agrada, la muntanya i la natura, en companyia de la família i els amics. Veniu de campament amb la UES!
Del 3 al 17 d’agost Vall d’Aosta, Parc Nacional Gran Paradiso (Itàlia)
INSCRIPCIONS OBERTES
Consulteu tota la informació
